text:
Line gitdimi?
Häzir men Line'y Vpn'siz ulanyp bilmerinmi? käbir bloklanman galan ssylkasy bilen ýa-da daşary ýurt nomeriniň üsti bilen girip, öňki ýazan postlarymy , çatlarymy yzyna alyp bilmerinmi?! Diňe daşary ýurtda işleýärmi ol?
"BARREL" SÖZÜNIŇ GELIP ÇYKYŞY.
Gadym döwürlerde nebit az mukdarda gazylyp alynypdyr. Ilkiler nebitiñ mukdaryny añlatmak boýunça hiç hili ölçeg birligi bolmandyr.Käbir ýerlerde nebiti agaç çeleklerde a käbir ýerlerde bolsa meşiklerde daşapdyrlar.
Taryhy maglumatlara göra 19-njy asyryň ikinji ýarymynda nebitiň ýokary derejede gazylyp alynmagy nebiti ýygnamak boýunça gaplar...
Hukuk tarapy barmy?
Men täze wirus döretsem, Türkmenistanyň çäklerinde jenaýat jogapkärçiligine çekilerinmi? Özüm gazanç maksady bilen döreden wirusymyň antiwirusyny ýörite saýta töleg geçmek üçin ýerleşdirip, töleg tölenenden soň wirusdan arassalanar ýaly etsem hukuk taraplary nähili, bilýänler tankytlaman jogap bermegiňizi haýyş edýärin.
Eýtme-beýtme...
Elbetde bagtlysyñ-Kerim aga
Maña goŷup baş söýginiñ mahnetin
Nirelere alyp gitdi kysmatyn
Aglaýan bolsañda gülýän bolsañda
Bir ýerlerden ses gelerdi ahbetin
Elbetde bagtlysyñ. Oñýansyñ mensiz
Men weliölýänçam dem alman sensiz
Kyrk müñ setir goşgy döreden bolsam
Her harpyñ içinde SENSIÑ SENSIÑ SENSIÑ
Ömrüñ...
Obnawleniýe app
Android telefonlarda google play markede app programmalara Obnawleniýe gelýär. Şolary obnawit etseň telefonyň pamýady azalýamyka? Käbir programmalaryň obnawleniýesi 40-50 mgb, käbirlerem 5 mgb töweregi. Başy çykýan kişi bolsa jogaplarda!
Täze myhmandan sorag
Talyplar.com adresi köpden bäri yzarlaýan welin gyzykly bloglar-a kän. Ýöne her gezek google üsti bilen okamak kynrak düşýär. Bu saýtyň öz programmasy ýokmy?
"Palow" nahary barada gyzyklyja maglumat
Halkymyzyñ arasynda palowy müñ ýyl mundan ozal Lukman Hekim oýlap tapypdyr diýen sözler bar. Ol oña "palow aş" diýip at beripdir.Onuñ her bir harpy palowa goşulýan önümleri añladýar.Geliñ...ol harplar bilen gysgaça tanyş bolalyñ
P-"pyýaz" sogan
A-"ayez" käşir
L-"lahm" et
O-"oliýa" ýag
W-"wet" duz
A-...
Öwüt beriji goşgy
Pederleriň aýdanlaryn ýatlagyn,
Öýe girseň sag aýakdan ätlegin.
Taňry salamyny bergil her haçan,
Salamsyz barmydyr heý töre geçen?!
Myhman ýerde edep bilen oturgyn,
Aýdan kişiň salamyny ýetirgin.
Hassa bolsa baryp halyny sorgun,
Goldan gelse barça kömekler bergin.
Syr saklamazlyk
Ymam Muhammet GAZALY
DILIÑ APATLARY
SYR SAKLAMAZLYK
Syry aýan etmek ezýet, zulum, tanyşlaryňa we dostlaryňyň hakyna garşy görkezilen gowşaklyk bolany üçin dinde gadagan edilendir. Pygmberimiz(S.A.W) şeýle diýipdir:
Biri gürriň edýärkä öwrilip töweregine seretse, onuň bu gürriňi, gürriňi diňleýäne amanat...
Hakyňy iýdirmeklik: isripmi ýa-da sadaka?
Hakyňy iýdirmeklik:
isripmi ýa-da sadaka?
Şäheriň içinde gatnaýan ýolagçy awtobusyndan düşüp, petek hakyny tölemek üçin ýanymyzda bolan bäş ýüz ýa-da müň manatlyk teňňäni sürüjiniň gapdalyndaky kagyz gaba oklarysda, ol ýerde galanja pullardan gaýtargymyzy almak isläris. Emma ol ýere toplanan pullary sürüjiniň öz ýanynda ýygşyryp goýu...
Magtymguly Pyragynyň doredijiligindäki toplanan goşgularyň taryhy
Sowet döwründe Magtymgulynyñ adyna giden bir topar goşgy berildi. Bu işde filosofiýa ylymlaryñ doktory Gylyç Mülliýev «uly tagalla» etdi. Ol «Matamy» lakamy bilen 36 sany goşgy çykarypdyr, hem-de 250-den gowrak goşguny Magtymgulynyñ adyna, ylymlar akademiýa beripdir. Gylyç Mülli bu barada öz ýatlama depderinde şeýle bellik edipdir* (A.Welspar: Müll...
"Microsoft" şereketini esaslandyryjy
Elbetde, Bill Geytsi tanamayan az-az bolsa gerek, sebabi ol Microsoft şereketini esaslandyran hem-de dunyaniñ iñ bay we jomart haýyr-sahawatçylarynyñ biridir. Ol 1955-nji ýylyñ 28-nji oktýabrynda ABŞ-nyñ Waşington ştatynyñ Sietle şäherinde aklawjylar masgalasynda dunya inyar. Sietle şäherindaki yoritelesdirilen "Lakeside" atly mekdepde bilim alyar....
Gurbannazar Ezizow Ýaşyl şemal
Ýene howa garalyp, ýagyş çisňäp başlady,
Leýlisaçlar eda bilen saçlaryny çöşledi.
Beýle pikir etmändim men bu golaýda, bu çakda,
Birden agyr oýa batdym ölüm hakda, sen hakda.
Oýa batdym: Ýoklugymda öňküsi deý ýagar ýagyş,
Gunçalaň agzyny açar, aýnamyza çeker nagyş.
Dag tarapdan taýyp geler ýaşyl şem...
Beýik Ýüpek ýolunyň şan-şöhraty gaýdyp gelýär
Şu ýylyň 26-njy fewralynda Türkmenistanyň Hormatly Prezidenti Gurbanguly Berdimuhammedow Lebap welayatyna iş sapar bilen geldi. Berkarar döwletimiziň bagtyýarlyk döwründe, welaýat merkezi Türkmenabat şäheriniň keşbi barha gözelleşýär. Hormatly Prezidentimiziň parasatly we öňdengörüjilikli syýasytynyň netijesinde amala aşyrylйan uly özgerişlikler Тü...
Sensiz setirler...
✔ "Sensiz setirler..."
Ýene tenha gijeleñ tagamsyz çaýy bilen,
Tümlügiñ täk buýsanjy--ýaşmaksyz aýy bilen,
Wepadar ýalñyzlygyñ ylham serpaýy bilen,
Dümtünip keşde çekýän hakyda sapagyndan;
Ýene tenha gijeleñ tagamsyz çaýy bilen...
Göýä gapymy kakýa şemalyñ aýak sesi,
Ýa haýp tolgunýam...
Stawropol we Astrahan türkmenleri
STAWROPOL TÜRKMENLERI
Olar Russiýanyñ Ýewropa bölegine 1653-nji ýylda Hywa hanlygyndan göçüp barypdyrlar. Mañgyşlagyñ, Astrahan sähralarynyñ üsti bilen Stawropol guberniýasynyñ demirgazygyna, Kum we Manyç derýalaryna baka geçip gidipdirler. 1653-nji ýylda Kawkaza 1665 öýli türkmen göçüpdir, 1790-njy ýylda bolsa ýene 64 öýlu türkmen we 80 öýl...
Bu ýollarda gitmerin men azaşyp...
* * *
Bu ýollarda gitmerin men azaşyp,
Sebäp, bu ýol atalarmyñ ak ýoly.
Gije bolsun,
Gündiz bolsun, ýa öýle
Bu ýol ýagty saçýan nurlardan doly.
Bu ýol - ömrim, kalbymdaky ylhamym,
Bilim guşap, ýeñim çermäp haýdaýan.
Bu ýol - elmydama meniñ ganatym
Şöwir çekip gijelerde g...
Yurekdesh.ru
Yurekdesh.ru agzalary, siziň hemmäňizden arada bolup geçen wakalar üçin ötünç soraýaryn we saýt şu gün 00:00 öz işine başlar. Hem-de mundan beýläk saýtdaky tertip-düzgüne görä hereket etmegiňizi sizden haýyş edýärin. Hemmämiz hem aňly-düşünjeli adamlar, şol sebäpli geliň düşünşip bilelikde türkmen saýtlaryn hem ösdüreliň. Uruş-dawa nämä gerek? Şol...
101- gije. Perdeli arwah 12- nji bölümi (mistiki waka)
Humaý gulýakany boýnundan aýryp ýerine geçdi.
Ýere gaçan gazeti durledide, bir gyra taşlap goýberdi
Otagyň içi ümsumlikdi. Dem alşyň hatda öz özüňe-de eşdilmeýan ümsümlik diýilýänidi
Humaý ýerine geçip ýatdy.
Ony uzyn guniň ýadowlygy gowy sökdi we derrew uka gitdi
- sen nameüçin beýtdiň: - diýen sese ol bokup tur...
101- gije. Perdeli arwah 11- nji bölümi (mistiki waka)
Humaý gul desselerin, onyň mazarynyň ustunde goýyp gaýtdy
- ýetişmedim, bagyşla: - diýdide ýerinden turdy
- siz munyň namesi bolýaňyz:- diýip bir özi deň duş duş ýaş oglanyň sesine ziňkildap gitdi.Onyň haçan ýanyna geleniňiň hem duýmady
- hiç zady, ýone dosty
- hmmm,onyň sen ýaly owadan gyz dosty barlygyn bilmandirin,men...


c: text/html

text:
Hormatly Prezidentimiziň saýasynda işlenip düzülen we netijeli durmuşa ornaşdyrylan ”Saglyk” döwlet maksatnamasynyň çäklerinde temmäkä garşy işler döwlet derejesinde ýola goýlup temmäkä garşy göreşmek boýunça çäreler geçirilýär.
2018-nji ýylyň 1-31 maý aralygynda temmäkä garşy göreşmek güni boýunça geçiriljek çäreleriň meýilnamasyna laýyklykda giň gerimli wagyz nesihat çäreleri,ylmy amaly maslahatlar, tegelek stoluň başynda söhbetdeşlikler geçiriler. 2018-nji 1-nji maýynda Aşgabat şäheriniň “Aşgabat” seýilgähinde köpçülikleýin medeni wagyz –nesihat çäresi geçirildi. Türkmenistanyň Gyzyl Ýarymaý Milli jemgyýeti tarapyndan ýaşlaryň arasynda çilimiň adamyň bedenine ýetirýän zyýany barada wagyz-nesihat işleri hem geçirildi we çagalaryň arasynda sport ýaryşy gurnaldy. Tapawutly çykyş eden çagalara ýadygärlik sowgatlary gowşuryldy.
Berkarar döwletimiziň Bagtyýarlyk döwründe sagdyn durmuş ýörelgeleri öňe sürüp, okamak, işlemek, döretmek, ylym bilen meşgullanmak üçin ähli mümkinçilikler döredilýär. Her bir adam öz saglygyna paýhasly çemeleşip, ýaramaz endiklerden daşda dursa ömrüne ömür goşular.

robotstxt: allowed

filter: keep


text:
Şu gün Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Milli goşunymyzyň söweşjeň ukybyny duýdansyz barlamak, goşunlaryň ähli görnüşleriniň şahsy düzüminiň söweşjeň tälimini mundan beýläk-de kämilleşdirmek maksady bilen, göni wideoaragatnaşyk arkaly Döwlet howpsuzlyk geňeşiniň sekretary, goranmak ministri Ý.Berdiýewe bellenen tertipde harby bölümleri dessin söweşjeň taýýarlyk ýagdaýyna getirmek barada buýruk berdi.
Irden milli Liderimiz okuw-tälim merkezleriniň birine geldi. Bu ýerde dolandyryş merkezi ýerleşýär.
Türkmenistanyň Döwlet howpsuzlyk geňeşiniň sekretary, goranmak ministri Ý.Berdiýew ýurdumyzyň Ýaragly Güýçleriniň Belent Serkerdebaşysyna hasabat berýär.
Watanymyzy gaýduwsyz goraýjylar diňe goranyş häsiýetine eýe bolan hem-de Bitarap Türkmenistanyň Prezidenti Gurbanguly Berdimuhamedowyň durmuşa geçirýän parahatçylyk söýüjilikli daşary syýasatyna doly laýyk gelýän Harby doktrinada kesgitlenen ileri tutulýan wezipelerden ugur alyp, ýurdumyzda parahatçylygy we asudalygy, halkymyzyň abadan durmuşyny üpjün edýärler. Goşunlaryň ähli görnüşiniň sazlaşykly hereketini işläp taýýarlamak maksady bilen, harby-taktiki türgenleşikler geçirilýär. Olar Ýaragly Güýçlerimiziň goranyş ukybyny pugtalandyrmaga, harby gullukçylaryň söweş we hünär taýýarlygyny ýokarlandyrmaga ýardam edýär.
Bu ýerde döwlet Baştutanymyza soňky döwürde Milli goşuna gelip gowşan döwrebap harby-howa hem-de ýörite tehnikalaryň nusgalary görkezildi. Olaryň köpüsiniň şu gün geçirilen harby-taktiki okuwlaryň barşynda işledilendigi bellärliklidir.
Milli Liderimiz täze söweşjeň howa maşynlarynyň tehniki görkezijileri we olary ulanmagyň hem-de hyzmat etmegiň aýratynlyklary bilen gyzyklanyp, iş ýüzünde kwadrasiklleriň birini, onuň hereketlendirijisiniň kuwwatyny we harby ulag uçaryna ýüklenende hereketlerini synap gördi. Döwlet Baştutanymyza şeýle hem goşunlary, ýaraglary we beýleki tehnikalary bellenen ýere ýetirmek üçin niýetlenen söweşjeň maşynlaryň gurluşy barada habar berildi.
Hormatly Prezidentimiz Gurbanguly Berdimuhamedow döwrebap howa-ulag serişdeleriniň häsiýetnamalary bilen içgin tanşyp, döwletimiziň Milli goşunyň maddy-enjamlaýyn binýadyny mundan beýläk-de pugtalandyrjakdygyny we harby işgärleriň hünär derejesini yzygiderli ýokarlandyrmak üçin ähli şertleri döretjekdigini nygtady. Milli Liderimiz harby tehnikany netijeli ulanmagyň zerurdygyny belläp, harby we hukuk goraýjy edaralaryň ýolbaşçylaryna bu ugurda öňde goýlan wezipeleri üstünlikli çözmek üçin degişli çäreleri görmegi tabşyrdy.
Iň täze tehniki serişdeler we enjamlar ýurdumyzyň howpsuzlygyny, halkymyzyň parahat we asuda durmuşyny üpjün edýär, Watanymyzyň goranyş kuwwatynyň girewi bolup hyzmat edýär. Işgärler taýýarlamakda söweşjeň tälime, döwrebap we çylşyrymly tehnikalary dolandyryş ukybyna aýratyn üns berilýär. Esgerler we serkerdeler söweşjeň taýýarlygyň ýokary derejesini görkezip, döwletimiziň yzygiderli aladasyna mynasyp jogap berýärler. Ýaragly Güýçleriň söweş taýýarlygyny barlamak boýunça yzygiderli geçirilýän meýilnamalaýyn we duýdansyz harby söweşjeň türgenleşikler hem munuň aýdyň subutnamasydyr.
Soňra milli Liderimiz syn ediş nokadyna barýar we şol ýerde türkmen uçarmanlarynyň uçuşyna syn edýär. Häzirki wagtda ýurdumyzyň Harby-howa güýçleri we howa hüjüminden goranmak goşunlary iň döwrebap ýaraglar, garşydaşy ýüze çykarmak we ot açyşy dolandyrmak serişdeleri, iň täze nawigasion enjamlar bilen üpjün edildi.
Asmanda harby uçarlar dürli öwrümleri — dikleýin uçmak, halka, aýlaw ýaly tilsimleri ýerine ýetirýärler. Desantçylar topary bolsa belli bir belentlikden paraşýutly bökmegiň ussatlygyny görkezýärler.
Harby uçarmanlaryň görkezme çykyşlary tamamlanandan soň, döwlet Baştutanymyz ýurdumyzyň goranyş ukybyny yzygiderli pugtalandyrmagyň, öňde goýlan wezipeleri üstünlikli çözmek üçin harby gullukçylaryň söweşjeň taýýarlygyny ýokarlandyrmagyň wajypdygyna harby we hukuk goraýjy edaralaryň ýolbaşçylarynyň ünsüni çekdi hem-de olara birnäçe anyk görkezmeleri berdi. Şunuň bilen baglylykda, milli Liderimiz yzygiderli esasda harby türgenleşikleriň geçirilmeginiň ähmiýetini nygtady, şeýle çäreleriň her biriniň şahsy düzümiň hünär derejesini ýokarlandyrmagyň ýolunda nobatdaky ädimdigine ünsi çekdi.
Soňra Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow bu ýerde Döwlet howpsuzlyk geňeşiniň göçme mejlisini geçirdi. Onda harby we hukuk goraýjy edaralaryň şu ýylyň dört aýynda ýerine ýetiren işleriniň netijelerine garaldy hem-de Harby doktrinanyň düzgünlerini iş ýüzünde durmuşa geçirmek boýunça ýakyn geljek üçin ileri tutulýan wezipeler kesgitlenildi.
Ilki bilen, Döwlet howpsuzlyk geňeşiniň sekretary, goranmak ministri Ý.Berdiýew harby gullukçylaryň hünär derejesini, Milli goşunyň kuwwatyny we goranyş mümkinçiliklerini görkezmäge gönükdirilen görkezme söweş atyşykly –taktiki tälimiň jemleýji tapgyrynyň başlanýandygy barada hasabat berdi. Bu tälimler söweş endiklerini ele almaga we berkitmäge, harby operasiýalar geçirilende goşunlaryň dürli görnüşleriniň bölümleriniň utgaşykly hereketini üpjün etmäge, şahsy düzümiň ýörite tehnikany ulanmak babatdaky başarnygyny kämilleşdirmäge hem-de şertli garşydaşa garşy durmagyň dürli taktiki we strategik ýagdaýlaryny işläp geçmäge gönükdirilendir.
Hormatly Prezidentimiz hasabaty diňläp, eziz Watanymyzyň goranyş ukybyny pugtalandyrmak, Milli goşunyň maddy-enjamlaýyn binýadyny döwrebaplaşdyrmak boýunça işleriň mundan beýläk-de dowam etdiriljekdigini belledi. Döwlet Baştutanymyz Gurbanguly Berdimuhamedow şeýle hem ýurdumyzyň harby we hukuk goraýjy edaralarynyň işini mundan beýläk-de kämilleşdirmek meselelerine ünsi çekdi.
Mejlisiň barşynda harby we hukuk goraýjy edaralar tarapyndan ýörite maksatly tehnikalaryň we enjamlaryň täze görnüşleri bilen üpjün etmek, harby gullukçylaryň hünär derejesini ýokarlandyrmak hem-de Watan goragçylarynyň mynasyp gulluk etmek we olaryň maşgala agzalarynyň ýaşaýyş-durmuşy üçin oňaýly şertleri döretmek boýunça alnyp barylýan işleri barada habar berildi.
Hasabatlaryň çäklerinde Garaşsyz hem Bitarap Türkmenistanyň mukaddes serhetleriniň eldegrilmesizligini we ýurdumyzda tertip-düzgüni üpjün etmek, ähli ulgamlarda kanunylygyň gyşarnyksyz berjaý edilmegine gözegçilik etmek boýunça görülýän toplumlaýyn çäreler barada aýdyldy.
Hasabatlaryň meseleleriniň biri Ýaragly Güýçleriň Belent Serkerdebaşysynyň serkerdeleriň we olaryň maşgala agzalarynyň durmuş şertlerini gowulandyrmak baradaky tabşyryklaryny üstünlikli ýerine ýetirmek maksadynda işlenip taýýarlanylan maksatnama bilen baglanyşykly boldy. Şunuň bilen baglylykda, harby we hukuk goraýjy edaralaryň işgärleri üçin ýaşaýyş gulluk jaýlarynyň we beýleki düzümleýin desgalaryň meýilleşdirilýän gurluşygy barada habar berildi.
Goranmak häsiýetine eýe bolan Harby doktrina laýyklykda Türkmenistanyň Ýaragly Güýçleriniň we beýleki goşunlaryň esasy maksady milli bähbitler hem harby howpsuzlyk bilen şertlendirilen Türkmenistanyň kepillikli goralmagyny üpjün etmekden ybaratdyr diýip, milli Liderimiz belledi. Döwlet Baştutanymyz bu resminamanyň esasy düzgünleri we onda bellenen ileri tutulýan wezipeler barada durup geçip, harby we hukuk goraýjy düzümleri mundan beýläk-de ösdürmek boýunça maksatnamalary işläp taýýarlamagyň möhümdigine ünsi çekdi.
Hormatly Prezidentimiz Gurbanguly Berdimuhamedow harby gullukçylaryň hünär taýýarlygyny ýokarlandyrmagyň, degişli bilimi we ylmy ösdürmegiň hem-de ýaş esgerleri Watana çäksiz söýgi ruhunda terbiýelemegiň döwlet syýasatynyň esasy meselesi bolup durýandygyny nygtap, bu ugurda toplumlaýyn işleri geçirmek barada görkezme berdi. Döwlet Baştutanymyz söweşjeň we beýleki wezipeleri ýerine ýetirmek üçin beden taýýarlygynyň şahsy düzümi okatmagyň möhüm bölegi bolup durýandygyny aýdyp, Milli goşunymyzyň bölümlerinde sportuň harby-amaly görnüşlerini işjeň ösdürmegi tabşyrdy.
Serkerdeleriň we olaryň maşgalalarynyň durmuş taýdan goraglylygy, şol sanda ýaşaýyş jaý meselelerini çözmek toplumlaýyn harby özgertmeleriň ileri tutulýan ugurlarynyň biridir. Häzirki döwürde harby gullukçylaryň gulluk etmegi we göwnejaý ýaşamaklary üçin oňaýly şertler döredilýär, döwrebap harby şäherçeler, binalar we serhet galalary, Watan goragçylary üçin has oňaýly ýaşaýyş jaýlary gurulýar diýip, Belent Serkerdebaşymyz aýtdy we harby gullukçylar üçin ýaşaýyş jaýlary gurlanda, amatly durmuşy we dynç alşy üpjün edýän şertleri göz öňünde tutmagy tabşyrdy.
Harby we hukuk goraýjy edaralaryň maddy-enjamlaýyn binýadyny yzygiderli pugtalandyrmak ýurdumyzyň Ýaragly Güýçleriniň öňünde durýan esasy wezipeleriniň biridir. Milli Liderimiz soňky ýyllarda harby we hukuk goraýjy edaralaryň ygtyýaryna iň öňdebaryjy söweş hem-de ýöriteleşdirilen tehnikalaryň gelip gowuşýandygyny belläp, söweşjeň maşynlaryň tehniki ýagdaýyna berk gözegçilik etmegiň wajypdygyna ünsi çekdi.
Mejlisiň barşynda döwlet Baştutanymyz wezipe borçlaryny talabalaýyk ýerine ýetirmän, işde goýberen kemçilikleri üçin, Döwlet gümrük gullugynyň başlygy A.Osmanowa käýinç yglan etdi.
Hormatly Prezidentimiz Gurbanguly Berdimuhamedow mejlisiň jemini jemläp, türkmenistanlylaryň parahat we bagtyýar durmuşyny üpjün etmäge gönükdirilen Harby doktrinanyň düzgünlerini berk berjaý etmek boýunça sazlaşykly işleri geçirmegi tabşyrdy. Garaşsyz hem Bitarap Watanymyzyň serhedini dostluk, doganlyk we hoşniýetli goňşuçylyk serhedine öwürmek, içerki jemgyýetçilik-syýasy durnuklylygy saklamak, kanunylygy hem-de tertip-düzgüni üpjün etmek, raýatlaryň konstitusion hukuklaryny goramak, işgärler kuwwatyny berkitmek boýunça netijeli çäreleri görmek işiň esasy ugurlarynyň hatarynda kesgitlenildi.
Soňra ýurdumyzyň Ýaragly Güýçleriniň Belent Serkerdebaşysy dolandyryş merkezine bardy. Bu ýerde hormatly Prezidentimiz göni wideoaragatnaşyk arkaly uly monitorda Goranmak ministrliginiň harby bölümleriniň görkezme harby-taktiki türgenleşiklerine syn etdi. Bu türgenleşikleriň maksady harby gullukçylaryň hünär derejesini ýokarlandyrmakdan, diňe parahatçylyk maksatlaryna gulluk edýän Milli goşunyň kuwwatyny we goranyş ukybyny artdyrmakdan ybaratdyr.
Soňky ýyllarda Ýaragly Güýçleriň ähli goşunlary döwrebap harby tehnika bilen üpjün edilýär. Munuň özi bolsa harby işiň ylmyny we sungatyny ele alan sowatly hünärmenleriň bolmagyny talap edýär. Şunuň bilen baglylykda, döwlet Baştutanymyz Gurbanguly Berdimuhamedow tarapyndan Milli goşun üçin işgärler taýýarlanylanda söweşjeň tälime, esgerleriň we serkerdeleriň tehniki, kompýuter sowatlylygynyň ýokarlandyrylmagyna hem-de maglumat-kommunikasiýa tehnologiýalaryny özleşdirişine aýratyn üns berilýär. Olar ýaraglaryň iň täze görnüşlerini ussatlyk bilen dolandyrmagy we guramaçylyk, taktiki meseleleri çözmegi başarmalydyrlar.
Şu gezekki harby-taktiki türgenleşiklerde Harby-howa güýçleri we howa hüjüminden goranmak goşunlary, Guryýer goşunlarynyň, Harby-deňiz güýçleriniň harby bölümleri, şeýle hem harby we hukuk goraýjy edaralaryň ýörite maksatly toparlary şertli garşydaşy hem-de döwletimiziň çägine taşlanan diwersion toparlary zyýansyzlandyrmakda we ýok etmekde öz başarnyklaryny görkezdiler.
Goşunyň hem-de ştab dolandyryş düzümleriniň ýokary söweşjeň taýýarlygyny dessin gazanmak başarnygy netijesinde ýurdumyzyň Ýaragly Güýçleriniň şahsy düzümi öňde goýlan wezipäniň hötdesinden abraý bilen gelmegi başaryp, goşunlaryň ähli görnüşleriniň ýokary taýýarlygyny hem-de Watanymyzyň mukaddes serhetlerini, türkmenistanlylaryň parahat we asuda durmuşyny goraýan harby gullukçylaryň ýokary hünär derejesini görkezdi. Kuwwatly harby tehnikalaryň dürli görnüşlerini başarjaňlyk bilen dolandyrýan gaýduwsyz Watan goragçylarynyň sazlaşykly hereketi Milli goşunymyzyň söweşjeň ukybynyň hem-de goranyş kuwwatynyň yzygiderli ýokarlandyrylýandygynyň aýdyň subutnamasyna öwrüldi.
Hormatly Prezidentimiz Gurbanguly Berdimuhamedow hemmelere berk jan saglyk hem-de mähriban topragymyzy goramak boýunça mukaddes harby borjy berjaý etmekde üstünlikler arzuw edip, bu ýerden ugrady.


text:
Owganystanyň “Talyban” topary 28-nji aprelde bahar söweşleriniň möwsümini başlaýandygyny yglan etdi we ABŞ-nyň ýolbaşçylygyndaky koalision güýçlere hem owgan goşunyna hüjüm etmegi wada berdi.
“Talybanyň” metbugat wekili Zabihullah Mujahid elektron poçta arkaly ýaýradan beýannamasynda söweşiji toparyň häzirki wagtda ýurduň ýarysyndan gowragyna gözegçilik edýändigini aýdyp, ABŞ-nyň fewral aýynda çap eden hasabatynda Owganystanyň hökümetiniň ýurduň 407 etrabynyň 52%-ne gözegçilik edýändigini görkezýän sanlara salgy berdi.
“Talybanyň” şu ýylky söweş möwsümi “Mansouri operasiýasy” diýlip atlandyrylýar. Geçen ýylda “Talybany” lideri Mansouri ABŞ-nyň sürüjisiz uçarynyň amala aşyran zarbasynyň netijesinde öldürildi.
“Talybanyň” şu ýylky söweş möwsüminiň başynda Owganystanyň demirgazygynda harby baza amala aşyran hüjümi iň weýrançylykly boldy we 140 çemesi owgan esgeriniň wepat bolmagyna getirdi.


text:
Köp ýyllardan soňra ýene-de Beýik Ýüpek ýoly ýurtlary, sebitleri, halklary birleşdiriji bir güýç hökmünde öňe çykdy. Ýöne bu gezek onuň derejesi has tapawutly boldy. Bu ugurda tehnologiýa hem-de intellektual ösüşler we özgerişlikler gazanyldy. Ýüzlerçe ýyl mundan ozalky üsti harytdan doly hatar-hatar kerwen geçen ýollarda häzir hem harytlar hem-de tehnologiýalar hereket edýär. Ine, şu işjeň hereket ulgamynda Türkmenistana hem möhüm orun degişlidir. Hut şonuň üçin hem 2018-nji ýyl “Türkmenistan – Beýik Ýüpek ýolunyň ýüregi” ýyly diýlip yglan edildi.
Berkarar döwletimiziň bagtyýarlyk döwründe ýurdumyzy ösüşiň täze belentliklerine alyp barýan hormatly Prezidentimiz Türkmenistany Ýewraziýanyň, galyberse-de tutuş dünýäniň iri logistika merkezine öwürmekde uly işleri alyp barýar hem-de halkara başlangyçlar bilen çykyş edýär. Mälim bolşy ýaly, milli Liderimiziň halkara ulag başlangyçlarynyň netijesinde BMG-niň howandarlygynda 2016-njy ýylyň noýabrynda Aşgabatda Durnukly ulag ulgamy boýunça ilkinji Ählumumy maslahaty geçirildi. Maslahatyň netijeleri boýunça möhüm resminama hökmünde Aşgabat Beýannamasy kabul edildi. Ulag-aragatnaşyk ulgamynda netijeli hyzmatdaşlygy has-da pugtalandyrmaga we ösdürmäge ýardam berjek ýene-de bir halkara ulag forumyny geçirmäge taýýarlyk görülýär. Bu barada hormatly Prezidentimiziň ýolbaşçylygynda şu ýylyň 6-njy aprelinde geçirilen Ministrler Kabinetiniň mejlisinde habar berildi. Şu ýylyň maý aýynyň başlarynda geçiriljek forumyň çäklerinde ulag we logistika ulgamlarynda özara bähbitli halkara hyzmatdaşlygy ösdürmäge, hususan-da, portlaryň, şeýle hem syýahatçylygyň kuwwatyndan netijeli peýdalanmak, maýa goýum işini höweslendirmek arkaly gatnaşyklary ösdürmäge degişli meseleleriň birnäçesi ara alnyp maslahatlaşmagyň göz öňünde tutulmagy ýurdumyzda bu ugurda alnyp barylýan ulag-kommunikasiýa ulgamyndaky işlere uly itergi berer. Şeýle hem “Awaza” milli syýahatçylyk zolagynda Ykdysady hyzmatdaşlyk guramasynyň agza ýurtlarynyň ulag ministrleriniň nobatdaky IX mejlisini geçirmek baradaky teklibi beýan etdi. Bu forum hem ulag ulgamynda halkara hyzmatdaşlygyny ösdürmek üçin örän netijeli maslahatlaryň birine öwrüler.
Mahlasy, Türkmenistan sebitiň esasy halkara hyzmatdaşlygynyň ara alnyp maslahatlaşylýan ýerine öwrülýär. Milli Liderimiziň başlangyjy boýunça Ýewraziýa yklymynda birnäçe ulag-aragatnaşyk geçelgelerini döretmek boýunça yzygiderli işler amala aşyrylýar. Mundan başga-da, ýurdumyzda-da bu ugurda iri taslamalar durmuşa geçirilýär. Türkmenbaşy şäherinde täze Halkara deňiz portunyň gurluşygy tamamlaýjy tapgyrda alnyp barylýar. Bu port Aziýa bilen Ýewropanyň arasyndaky ulag gatnawlaryny baglanyşdyryjy merkez bolar.
Türkmenbaşy şäherinde Halkara deňiz portuny gurmak baradaky taslamanyň amala aşyrylmagy 2500-den gowrak iş orunlarynyň döredilmegini üpjün eder. Täze portuň her ýyldaky geçirijilik ukyby 17-18 million tonna deňdir. Ozal hereket edýän port bilen hasaba alanymyzda, bu görkeziji 25-26 million tonna deň bolar. Täze Halkara deňiz portunyň taslamasynyň çäklerinde parom, ýolagçy we ýük terminallary guruldy. Mundan başga-da, polipropilen terminaly hem-de gämi gurluşyk we gämi abatlaýyş zawodlary toplumyň çäginde hyzmat eder. Halkara parom we ýolagçy porty bir ýylda 300 müň ýolagça hem-de 75 müň treýlere hyzmat eder.
Merkezi Aziýa sebitiniň esasy “deňiz derwezesiniň” wezipesini ýerine ýetirjek bu Halkara deňiz portunyň işe girizilmegi bilen Ýüpek ýolunyň ugry boýunça Aziýa we Ýuwaş ummany ýurtlaryndan Türkmenbaşa gelýän ýükleri soňra Russiýanyň, Azerbaýjanyň we Eýranyň portlarynyň üsti bilen Ýewropa ýurtlaryna ugratmaga uly mümkinçilikler açylar. Täze deňiz menzili senagat we ulag düzüminiň ösdürilmegine, maýa goýumlaryň çekilmegine itergi berer, “Awaza” milli syýahatçylyk zolagyna gelýän syýahatçylaryň artmagyna ýardam berer.
Häzirki wagtda Türkmenistan täze sebit we sebitara ulag-aragatnaşyk düzümini emele getirmegiň möhüm halkasy bolup çykyş edýär. Milli Liderimiziň baştutanlygynda işlenip taýýarlanan we üstünlikli durmuşa geçirilýän ulag ulgamynyň maddy-tehniki binýadynyň pugtalandyrylmagyna we toplumlaýyn döwrebaplaşdyrylmagyna gönükdirilen uzak möhletleýin milli maksatnamalar munuň aýdyň subutnamalarydyr. Her ýylda 10-12 million tonna ýük daşamaga ukyply Gazagystan-Türkmenistan-Eýran halkara demir ýolunyň ulanmaga berlip, bu ugurda Hytaýdan Eýrana çenli birnäçe gezek ýük konteýnerleriniň hereket etmegi, Aziýa halkara demir ýol ulag geçelgesiniň birinji tapgyry bolan Kerki-Ymamnazar-Akina ýolunyň açylmagy, Serhetabat-Turgundy polat ýolunyň döwrebap derejä ýetirilmegi, ulag ulgamyndaky halkara hyzmatdaşlygyň ösüş ýolundadygynyň subutnamalarydyr.
Halkara başlangyçlary bilen ýurdumyzyň dünýä jemgyýetçiligindäki abraýyny has-da belende galdyrýan, ähli ugurlarda işjeň hyzmatdaşlygyň berk binýadyny düzýän Gahryman Arkadagymyzyň janynyň sag, alyp barýan döwlet işleriniň mydama rowaç bolmagyny arzuw edýäris.
Ogulnäzik HAPISOWA,
S.A.Nyýazow adyndaky TOHU-nyň mugallymy.


text:
Hormatly Prezidentimiz Gurbanguly Berdimuhamedowyň yzygiderli durmuşa geçirýän durmuş-ykdysady syýasatynyň möhüm ugurlarynyň biri hem ýurdumyzyň ulag düzümini ösdürmekden, ulagyň awtomobil we beýleki görnüşleriniň tehniki binýadyny döwrebaplaşdyrmakdan ybaratdyr. 12-nji ýanwarda bolan Ministrler Kabinetiniň mejlisinde hem döwlet Baştutanymyz jemgyýetçilik ulagynyň sazlaşykly hereketiniň guralmalydygyny, ýolagçylara ýokary hilli hyzmat edilmelidigini ýakyn geljek üçin ileri tutulýan wezipeleriň hatarynda görkezip, bu ugurda alnyp barylýan işleriň möhümdigini belledi.
Mälim bolşy ýaly, geçen ýylyň güýzünde Aşgabatda geçen Ýapyk binalarda we söweş sungaty boýunça V Aziýa oýunlaryna taýýarlyk görülýän döwürde “Hyundai” (Koreýa Respublikasy), “Yutong” (Hytaý Halk Respublikasy), “Toyota” (Ýaponiýa) ýaly kysymlary dünýä belli häzirki zaman awtobuslaryň ýüzlerçesi satyn alyndy. Ak mermere beslenen paýtagtymyzyň ýaşaýjylary we myhmanlary, esasan-da sürüjiler bu ýokary hilli we rahat täze maşynlara mynasyp baha berdiler.
Häzirki wagtda Awtomobil ulaglary ministrliginiň kärhanalarynyň we guramalarynyň tehniki parkyny täzelemek işi dowam edýär. Meselem, Aşgabatdaky ýolagçy awtoulag önümçilik birleşigine “Yutong ZK 6129H” kysymly awtobuslaryň 15-si gelip gowuşdy. Olaryň 10-sy ýolagçylary halkara ugurlarynyň 10-sy boýunça, şol sanda Aşgabat-Hazar-Aşgabat ugry boýunça gatnadar. Döwrebap awtobuslaryň ýene 5-si ýurdumyza gelýän syýahatçylara we jahankeşdelere awtoulag hyzmatlaryny ýerine ýetirmek üçin ulanylar.
Mundan başga-da, “Hyundai Uniwerse Luxury” kysymly awtobuslaryň 7-si we “Yutong ZK 6129H” kysymly awtobuslaryň bolsa 2-si sebitlere geçirildi. Hususan-da, olar Balkan welaýatynda Balkanabat-Türkmenbaşy-Balkanabat, Türkmenbaşy-Garabogaz-Türkmenbaşy şäherara ugurlarynda, şeýle hem "Awaza" milli syýahatçylyk zolagynda hereket ederler. Lebap welaýatyna berlen awtobuslar Türkmenabat-Kerki-Türkmenabat hem-de Kerki-Türkmenabat-Kerki ugurlary boýunça gatnarlar.
Öz nobatynda, Marydaky ýolagçy awtoulag kärhanasy awtobuslaryň ikisini Mary-Serhetabat-Mary ugurlary boýunça, birini bolsa Mary-Türkmenabat-Mary ugrunda ulanmagy meýilnamalaşdyrýar.
Koreý we hytaý awtomobil gurluşynyň öňdebaryjylary bolan “Hyundai Uniwerse Luxury” we “Yutong ZK 6129H” kysymly awtobuslaryň dünýäde giňden ulanylýandygyny bellemek gerek. Hünärmenler olaryň ygtybarlylygyny, kuwwatlylygyny, ulanylyşlarynyň ykdysady taýdan tygşytlylygyny, howpsuzlygynyň ýokary derejeliligini, hereketleriniň emaýlylygyny, bezegleriniň sazlaşyklylygyny belleýärler. Olar Türkmenistanyň howa şertlerine doly gabat gelýär.
Bu kysymlaryň ýygnalyşynda birnäçe sagada çekýän gatnawy rahat syýahata öwürmäge mümkinçilik berýän zerur zatlaryň ählisi, ýagny awtobusyň içini salkynladyş, ýyladyş we ýagtylandyryş ulgamy, her bir ýolagçynyň şahsy islegine görä sazlaşdyryp bolýan belent arkalykly ýumşak oturgyçlar, giň gapylar we beýlekiler bar. Dünýä belli bu rahat ulaglaryň ekologik görkezijileriniň hem halkara ölçeglerine doly gabat gelýändigini aýtmak gerek. Munuň özi hormatly Prezidentimiz Gurbanguly Berdimuhamedowyň daşary ýurtlardan satyn alynýan ähli tehnikalara we enjamlara bildirýän möhüm talaplarynyň biridir.


text:
Книга "Ogulbike - Ýalňyz durna"
- Автор(ы):
- Алланазаров Агагельды
- Жанры:
- Поэзия, Драматургия
Купить книгу
-
- Идет поиск...
Описание книги
Ogulbike biziň edibiýatymyzda Watan ykbaly bilen ykbaly bap gelýän, öz döwründe ondaky durmuş barada batyrgaý, şahyrana pikir ýöredip bilen, otlukly ykbal goşgularyny ýazan şahyr bolupdyr.
Ýurt garaşsyzlygymyzy alanymyzdan soň onuň hem goşgulary metbugatda peýda bolup ugrady. Onuň goşgularynyň gazetlerde çap bolmagy okyjylarda uly gyzyklanma döretdi.
Ogulbikäniň okyjylar tarapyndan gowy görülen «Täleý şapagy» atly goşgular ýygyndysy 2005-nji ýylda çap edildi. Şeýle-de soňky ýyllarda şahyr gelniň şygyrlaryndan birnäçesi, rus, gazak, belorus dillerine hem geçirildi.
Ogulbikäniň bu ýygyndysyna onuň ozalky ýygyndysyna giren goşgulary bilen bir hatarda heniz çap edilmedik goşgularynyňam ençemesi girizilip, kitabyň üsti ýetirildi. Ogulbikäniň ykbal goşgulary halkymyzyň unutmaly däl taryhynyň sahypalaryndan ybarat.
Döwrüniň hakyny sesi bolmagy başaryp, öz agysyna goşup il agysyny aglan zehinli, watançy, geliniň ýürekden syzylan şygyrlarynyň hem ýene-de okyjylarda ýürekdeşlik tapjagyna ynanýarys.
Ýurt garaşsyzlygymyzy alanymyzdan soň onuň hem goşgulary metbugatda peýda bolup ugrady. Onuň goşgularynyň gazetlerde çap bolmagy okyjylarda uly gyzyklanma döretdi.
Ogulbikäniň okyjylar tarapyndan gowy görülen «Täleý şapagy» atly goşgular ýygyndysy 2005-nji ýylda çap edildi. Şeýle-de soňky ýyllarda şahyr gelniň şygyrlaryndan birnäçesi, rus, gazak, belorus dillerine hem geçirildi.
Ogulbikäniň bu ýygyndysyna onuň ozalky ýygyndysyna giren goşgulary bilen bir hatarda heniz çap edilmedik goşgularynyňam ençemesi girizilip, kitabyň üsti ýetirildi. Ogulbikäniň ykbal goşgulary halkymyzyň unutmaly däl taryhynyň sahypalaryndan ybarat.
Döwrüniň hakyny sesi bolmagy başaryp, öz agysyna goşup il agysyny aglan zehinli, watançy, geliniň ýürekden syzylan şygyrlarynyň hem ýene-de okyjylarda ýürekdeşlik tapjagyna ynanýarys.
Другие книги автора
- На Родине Гёроглы 2016
- Бала мекеи топ 2016
- Радуга II Том 2014
- Жаркое лето Хазара 2005
- Hazaryň yssy tomsy 2005
- Мехрибон от 1991
Лучшие подобные книги
- Осточерчение 2013
- Русский лабиринт 2013
- Лучшие стихи и песни 2013
- Omnibus 2013
- Изгнание бесов 2000


text:
Türkmenistanyň demirgazyk welaýatyndaprezident Gurbanguly Berdimuhamedowyň sapara gelmegine berk taýýarlyk görülýär diýip, Daşoguzdaky çeşme habar berýär.
Azatlyk döwlet baştutanynyň Daşogza planlaşdyrýan iş sapary, şeýle-de onuň goňşy Özbegistanyň Horezm oblastynda özbek kärdeşi Şawkat Mirziýoýew bilen duşuşyp, TOPH gurluşygyna goldaw almaga çalyşjagy barada iki gün öň, hökümetdäki çeşmä salgylanyp habar berdi.
“S.Nyýazow adyndaky etrabyň çäginde, hususan-da Daşoguz aeroporty bilen aralykdaky ýoluň ugrunda ýerleşýän hojalyklaryň betgelşik hasaplanan mal ýataklaryny, maşyn garažlaryny ýumurdylar” diýip, Azatlygyň çeşmesi aýdýar.
Onuň sözlerine görä, welaýat merkeziniň golaýynda ýerleşýän etraplaryň orta mekdeplerinde ençeme gün bäri idili sapak geçilmeýär, “sebäbi mekdeplerde sanlyja mugallym galdy, okuwçylary iki-üç sagat saklap, köçede göze-başa düşüp ýörmezligi tabşyryp, öýlerine goýberýärler” diýip, Azatlygyň habarçysy bilen anonim şertde söhbetdeş bolan magaryf işgäri hem bu maglumaty tassyk etdi.
Tejribeden belli bolşuna görä, prezidentiň regionlara edýän iş saparlarynyň öňünden onuň barjak ýerleri, geçjek ýollarynyň gyralaryna çenli, ýerli ýolbaşçylara gep gelmez ýaly, mümkin boldugyça arassalanmaga çalşylýar. Bu iş üçin şäheriň jemagat hojalygynyň işgärleri, mekdep mugallymlary we beýleki býujet edaralarynyň işgärleri, kähalatda ýokary klas okuwçylary hem ulanylýar.
Soňky gelip gowşan maglumata görä, häzir Daşoguzda mugallymlar we beýleki býujet edaralarynyň işgärleri onlarça ýyllap arassalanmadyk zeýkeşleriň, ýaplaryň içlerini arassalaýarlar, “bu gezek beýle işlere ýaramajak adamlara ýerine adam tutmaga hem rugsat bermediler” diýip, çeşme habar berýär.
Türkmenistanda pagta ýygymyna ýa beýleki mejbury çärelere iberilýän býujet işgärleri, ýagdaýlary bolsa, pul berip, öz ýerlerine işsiz adamlary hakyna tutýarlar. Ýeriňe başga adam ibermeklige girizlen gadaganlyk, howpsuzlyk gullugyndaky çeşmäniň Azatlygyň habarçysyna aýtmagyna görä, döwlet baştutanynyň töweregindeki howpsuzlyk çärelerini berkidilmegi bilen bagly. Onuň sözlerine görä, “işsizadamlaryň howpsuzlyga zyýan ýetirmeginden ätiýaç edilýär”.
Şol bir wagtda, howpsuzlyk gullugynyň Azatlygyň çeşmesi bilen gürleşen işgäriniň sözlerine görä, prezidentiň Daşoguz welaýatyna sapara gelmezligi hem mümkin. “Prezident mundan öň hem Daşogza gelmegi azyndan üç gezek yza süýşürdi, onuň gelip-gelmejegi şu gün belli bolar” diýip, Azatlygyň çeşmesiniň howpsuzlyk gullugyndaky söhbetdeşi aýtdy.
Emma muňa garamazdan, çärelere gatnaşýanlara bir laý täze geýim-eşik aldyrdylar, etraplaryň medeniýet işgärleri prezidentiň “Türkmenistan – Beýik Ýüpek ýolunyň ýüregi” atly kitaby boýunça sahnalary taýýarlaýarlar.
Şol bir wagtda, Daşoguzdaky beýleki bir çeşme indi bir hepde bäri ýollaryň boýunda köçe-ýol hereketine gözegçilik edýän polisiýa ofiserleriniň adaty günlerdäkiden has köpelendigini, serhet boýlaryndaky esgerleriň sanynyň has artdyrylandygyny habar berýär.
Sosial ulgamlarda, hususan-da “Türkmenistanyň hronikasy” neşirinde çap edilen maglumatlara görä, Özbegistanda, Daşoguz bilen araçäkde ýerleşýän Horezm oblastynda hem ýokary derejeli myhmanlaryň gelmegine taýýarlyk görülýär. Emma Türkmenistanyň we Özbegistanyň resmi habar serişdeleri iki prezidentiň çak edilýän duşuşygy we onuň gün tertibi barada maglumat bermeýär.


text:
XML
XML - (The Extensible Markup Language): umumy maksatly yşaratlama dilini gelişdirmek üçin spesifikasiýadyr. Bu diliň kömegi bilen öz elementleriňizi gelişdirip bilersiňiz, bu sebäpli hem extensible dil diýilyär. XML'iň kömegi bilen ilki bilen dokumentler we datalar kodlanýar we serialize edilýär, soňra bolsa ähli informatsiya sistemalarynyň, esasan hem internediň üstü bilen bu informatsiýa paýlaşylýar.
XML- WWC (Bütündünýä korsortium) tarapyndan hödürlenýän mugt açyk standartdyr.
iska-1993@inbox.ru men Isa Bekdurdyyew. Eger programmirlemek barada taze ya-da dushinmeyan zadynyz bar bolsa mana habar edin gayrat edip . Jan ederin diyseniz +99365891969
Daşarky çykgytlar[üýtget | edit source]
- XML
- Официальная спецификация стандарта XML 1.0(iňlis dilinde)
- Официальная спецификация стандарта XML 1.1(iňlis dilinde)
- Doug Tidwell. Введение в XML
- Новости XML и обзоры
- Документация по XML на сайте IBM


text:
Makalanyň doly görnüşi
Monday, February 27, 2012
Göreşjeň ýigitler
Allaguly Garahanow
(1892-1938)
Allaguly Grahanow özüniň neşir edilen «Türkmen diliniň gramatikasy», okuw maksatlary üçin ýazan ýa-da terjime eden beýleki gullanmalary, birnäçe makalalary hem-de guramaçylykly we praktiki işleri bilen türkmen dil ylmynyň taryhynda yz galdyrdy. Ýöne henize çenli onuň käbir derňewlerinde, çap etdiren işlerinde öňe süren pikirlerine, anyk meseleler boýunça salgylanyp, diňe ady tutulyp geçilýär diýäýmasaň, A.Grahanowyň ömri we ylmy döredüjiligi ýeterlik derejede öwrenilmän gelýär.
Makalanyň doly görnüşi
Posted by Arne Goli (A.Gürgenli) at 7:38 AM
Subscribe to: Post Comments (Atom)


text:
Doňuz dümewi öý haýwanlarynyň, esasan hem doňuzlaryň arasynda giňden ýaýrap, aňsat ýokuşýan ýokanç kesellere degişlidir. Dümewiň bu görnüşini 1931-nji ýylda amerikan alymy Riçard Şoup açdy. Ýöne onuň döredýän keselçiliginden biz soňky ýyllar habardar bolup başladyk, çünki ozal bu wirus esasan ABŞ-nyň, Ýewropanyň, Keniýanyň, Hytaýyň, Ýaponiýanyň fermer hojalyklarynda giňden ýaýrandy. Söwda gatnaşyklarynyň ýaýbaňlanmagy köp keselleriň, şonuň ýaly-da dümewiň bu görnüşiniň ýaýramagyna sebäp boldy.
Doňuz dümewiniň wirusynyň üýtgäp durýandygy sebäpli, oňa garşy belli bir waksinany taýynlamak kynçylyk döredýär. Lukmanlar doňuz dümewiniň birnäçe görnüşlerini tapawutlandyrýarlar: H1N1, H3N1, H3N2. Şularyň içinde iň ýygy duş gelýäni we çalt ýaýraýany H1N1 görnüşi bolup durýar. Wirusyň bu görnüşi uly epidemiýalary döredip bilýändir. Dümewiň hemme görnüşleri üçin howa-damja ýoly (asgyrma, üsgürme, hapa eller we baş.) bilen ýaýrama häsiýeti mahsusdyr.
Dowamy
Häzirki wagtda Bütündünýä Saglygy Goraýyş Guramasynyň esasy üns merkezinde saklanýan Ebola (Ebola gemorragiki gyzdyrmasy ady bilen hem belli) keseline ýoluganlaryň sany 6000-den geçip, şolardan 3000-e golaý adam bu keseliň pidasy boldular. Resmi çeşmeleriň habar bermegine görä, 2015-nji ýylyň ýanwar aýynyň ahyrlarynda Ebola keseline duçar boljak adamlaryň sany 550 000 barabar bolar. Bu keseliň biziň ýurdumyzda ýaýrama mümkinçiligi pes hem bolsa, dünýäniň dürli künjeklerinde okap-işläp ýören ildeşlerimiziň kesel barada bilmegi has möhümdir. Şu nuknaýnazardan ugur alyp, bu kesel barada has kop berilýän soraglaryň jogaplaryny size ýetirýäris.
Dowamy
Gepatit keseli – bagryň wiruslar, zäherli maddalar ýa-da adam bedeniniň immunitetiniň bozulmalary sebäpli ýüze çykýan zeperlenmesidir. Deriniň we gözleriň saralma alamatyna laýyklykda, halk arasynda bu keseli "sary getirme" diýip hem atlandyrýarlar.
Bagryň zeperlenmesi bilen geçýän keselleriň arasynda, onuň wirusly şikeslenmeleri has ýygy duş gelýändir. BSGG-nyň hünärmenleri sary getirme keselini adamzat saglygyna howp salýan esasy töwekgellik faktory hasaplaýarlar. Olaryň berýän maglumatlaryna görä, Ýer togalagynyň ýaşaýjylarynyň 1/3 bölegi B ýa-da C gepatiti bilen keselläp, ýarym milliarddan gowuragy bolsa bu keselleriň dowamly görnüşlerinden ejir çekýändir.
Dowamy
Burnuň iki gapdaly bilen, ýokarky äňde ýerleşýän süňk boşlugynyň (gaýmorowa boşlugy) nemli örtüginde alawlama hadysasynyň ýüze çykmagyny gaýmorit diýip atlandyrýarlar. Bu keseliň döremegine bakteriýalar, wiruslar, kömelejikler, şeýle hem allergiki faktorlar sebäp bolup bilýär. Alawlama ýagdaýlary burun boşlugyndan (birinden ýa-da ikisinden) nemli suwuklygyň erkin akmagynyň bozulmagy netijesinde ýüze çykýar. Suwuklygyň bir ýerde jemlenmegi alawlama hadysasynyň ýaýbaňlanmagy üçin oňaýly şert döredýär we bedeniň ýokançlyga garşy göreşmegini kynlaşdyrýar.
Dowamy
Häzirki wagtda süňk inçekeseli yüze çykyş ýygylygy boýunça öýkenden daşary döreýän inçekeseliň görnüşleriniň arasynda dördünji orny eýeleýändir.
Süňk inçekeseliniň gysga häsiýetnamasy
Eger inçekesel ýokanjy oňurgany we süňk bogunlaryny zeperlendiren bolsa, syrkawa süňk inçekeseli diýen kesel kesgidi goýulýar. Keseliň bu görnüşi Kohuň taýajygynyň ilkinji inçekesel ojagyndan, gan arkaly, süňk ýiligine geçmegi bilen döreýär we on ýaşa çenli çagalarda has ýygy duş gelýär. Süňk inçekeseli köplenç süňk ýiliginiň ahyrky böleklerinde (epifizde) ýaýbaňlanyp başlaýar. Soňra ol bogny örtýän nemli haltajygyna (sinowial haltajygy) we bogun kekirdewüklerine geçýär.
Dowamy
INÇEKESEL HOWPLUDYR!
Inçekesel – kesellemek we ölümçilik bilen tamamlanmak görkezijileriniň ýokarylygyna görä dünýäde ilkinji orunlaryň birini eýeleýär. Her ýyl bu kesele 9 milliondan gowrak adam duçar bolup, ol 3-4 million adamynyň ölüminiň sebäbi bolýandyr. Häzirki döwürde inçekesele garşy edilýän sanjymlar dünýäniň 64 döwletinde hökmany diýip yglan edilip, 118 döwletde sanjymlary dowam etmek maslahat berilýär. Olaryň hökmany senenamalara salynmadyk ýurtlarynda hem, ýaramaz sosial-durmuş şertlerinde ýaşaýan, şeýle hem inçekesel bilen syrkawlamagy ýokary bolan döwletlerden gelenlere bu sanjymlar edilýär. Soňky 10 ýylda Russiýada we GDA ýurtlarynyň käbirinde inçekesel bilen (şol sanda çaga inçekeseli bilen) syrkawlamagyň derejesi 2 esseden hem gowrak ýokarlandy. Bu keseliň gozgadyjysy, öň Kohuň taýajygy ady bilen belli bolan (ony açan nemes bakteriologynyň adyna görä) mikobakteriýa zeperlenen beden agzalarynda özboluşly çişme prosesini döredýär – olarda kesele mahsus "güberçek" emele gelýär. Keseliň häzirki zaman ady latyn sözünden gelip çykyp, güberçek diýmegi aňladýan tuberculum sözünden emele gelýär.
Dowamy
Badam şekilli mäzleriň ýiti (angina) we dowamly sowuklama keselleri babatda lukmançylyk kömegini berme otorinolaringolog lukmanynyň işiniň agramly bölegini tutýandyr. Güýz we gyş aýlary has ýygy duş gelýän badam şekilli mäzleriň sowuklamagy özwagtynda bejerilmedik ýagdaýynda, çynlakaý gaýraüzülmelere we zähmete ukyplylygyň peselme ýagdaýlaryna getirip biler.
Dowamy
Inçekesel örän howply, bejergisi kyn bolan ýokanç keseldir. Ol syrkawy üzak wagtyň dowamynda zähmede ukypsyz edýär, onuň ölümçilik bilen gutarýan wagty hem seýrek däl.
Köplenç inçekesel bilen adamyň dem alyş agzalary (öýken, bronhlar we plewra) zeperlenýär, ýöne beýleki agzalaryň – içege, böwrek, peşew çykaryjy ýollaryň, süňkleriň, deriniň we limfatik düwünleriň zeperlenýän ýagdaýy hem seýrek däl. Limfatik düwünleriniň inçekeseli köplenç çagalarda duş gelýär.
Dowamy
Sitomegalowirus (SMW) ýokançlygy – ýer ýüzünde giňden ýaýran ýokançlyk bolup, immunitetiň gowşamagy bilen baglanyşykly, köpdürli kliniki alamatlaryň ýüze çykmagy bilen häsiýetlendirilýändir. Uçuklar wirusy maşgalasynyň iň howply görnüşlerine degişlidir.
Häzirki zaman amaly lukmançylykda bu wirus ýokançlygy aýratyn ünse eýe bolup, Bütindünýä Saglygy Goraýyş guramasynyň Ýewropa bölümi tarapyndan ol ýokanç keselleri bilen keselçiligiň geljegini kesgitleýän keseller toparyna degişli edildi.
Dowamy
Gijilewük – ýokanç deri keseli bolup, onuň ýüze çykmagyna ownuk mugthorlar – gijilewük sakyrtgasy bolan Sarcoptes scabiei ýa-da il arasynda goturlyk sakyrtgasy ady bilen belli bolan mugthor sebäp bolýar. Bu kesel edepli-tertipli jemgyýetde orun tapmadyk, arassaçylyk şertlerine boýun bolmaýan adamlara mahsus diýip arkaýyn bolmak ýalňyşlykdyr. Ol jemgyýetiň ähli sosial gatlaklaryna degişli adamlarda ýüze çykyp bilýär.
Keseliň döremegine urkaçy sakyrtgalar sebäp bolýar. Olaryň uzynlygy 0,3-0,4 mm ýetip, bir aýa golaý ýaşaýyş ukybyny saklaýar. Adamyň derisine düşen badyna olar deriniň ýokarky gatynda (epidermisde) ýol ýasanyp, günde 2-3 ýumurtga taşlaýarlar. Olardan bolsa liçinkalar çykýp, olar 2-3 hepdeden ýetişen sakyrtga öwrülýär.
Dowamy


text:
Saturday, February 21, 2015
HALKARA ENE DIL GÜNI
Birleşen Milletller Guramasynyñ Medeni Guramasy UNESCO, dünýäde häziriñ özünde bar bolan 6 müñ diliñ üçden biriniñ ýer yüzünden ýok bolmak howpyna duçar bolýandygy bilen duýduryş berdi.
"Bir dil ölen ýagdaýynda, dünýäniñ medeni mirasynyñ möhüm bir bölegi-de ýitip gidýär. Nesiller boýy, dilden dile geçen, ertekiler, mifler, şygyrlar, ata sözleri, şol milletiñ söz hazynasy birbada ýitip gider." Diýip, UNSCO-nyñ beýannamasynda nygtalýar.
Alaskanyñ ýerli dili “Eyak”-ça gepleýän soñky adam, Marie Smith Jones 2007-nji ýylda 88 yaşynda aradan çykandan soñ özi bilen ýerli dilini-de alyp gitdi. Ol öz ene diliniñ diri galmagy üçin doga edýärdi. Jones ömrüniñ soñuna çenli halkynyñ milli dilini we medeni mirasyny goramak üçin kampanýa-da alyp barypdy.
"Döwletler eger dünýäniñ medeni we dil dürliligini goramak isleyän bolsalar, giç bolmazdan bu ugurda alada etmeli" diýip, UNESCO ýene-de duýdurýar.
Bir diliñ diri galmagy üçin şol dilde gürleýän adamlar öz dilleriniñ bardygyna buýsanmaklary gerek.
Soñky bäş ýylda, Mekzika, Täze Zelandiýa we Amerika öz döwletlerinde dürli dilleriñ ýok bolmagy prossesini yzyna öwürmegi başardylar.
Ýöne UNESCO, ''dilleriñ ölümi''niñ her ýerde we dürli ykdysady şertlerde durmuşa geçip biler diýip, duýdurýar.
Gepiñ gerdişine görä aýdylnada, Eýranyñ çäginde ýaşaýan millionlarça türkmeniñ ene dili, alnyp barylýan pars şaunizmi syýasaty netıjesınde çynlakaý dereje zyýana uçrap gelýär, ýaş ösmerlerimiz ene dilinde geplemänsoñlar, dura-bara ony unudyp barýarlar. Bu syýsatyñ soñy türkmen halkyny pars medenıýetıñ arasynda assemirlemkeden başga zat däldigi köre hasa bolsa gerek.
Daşary ýurtlarda ýaşaýan ildeşlerimiz-de makalalaryny öz ene dillerinde ýamansoñlar, olaram bu syýasatyñ pydalary bolup gelýärler. Ýöne hiçden giç ýagşy dileni, gaýrat edip öz ene dilimizde ýazmaga synanşaýlayn.
*******************
Makalany gysgaça terjime eden:
A.Goli
Posted by Arne Goli (A.Gürgenli) at 1:38 AM
Subscribe to: Post Comments (Atom)


text:
“Türkiýe 2017-nji ýylda dört göterimden gowrak ösüş eder”
Ykdysadyýet ministri Nihat Zeýbekji Türkiýäniň 2017-nji ýylda dört göterimden gowrak ösüş etjekdigini habar berdi
Zeýbekji Ankarada MÜSIAD-yň ýolbaşçylygynda berilen agzaçara gatnaşdy.
Türkiýäniň ykdysadyýetiniň güýçlidigini aýdan Zeýbekji: “15-nji iýulda agdarlyşyk synanyşygy başdan geçirileninden soň, eýýäm 18-nji iýulda banklar işleýärdi” diýdi.
Katar krizisiň üstünde durup geçen Nihat Zeýbekji meseläni doganlaryň arasynda kiçirän düşünişmezçilik ýaly görýändiklerini belledi.
Krizisiň iň gysga wagtda bitmegini isleýändiklerini aýdan Zeýbekji dünýäniň islendik ýerinde krizis bolsa, türk milletiniň kyn wagtlarda ejiz bolanlaryň dadyna hemişe ýetişendigini habar berdi.
Nihat Zeýbekji: “Bir ýerde bir düşünişmezçilik bar bolsa ejiz bolany halas eder bu millet. Remezanda hiç bir doganymyz kyn ýagdaýda bolmasyn” diýdi.


text:
Göräýmäge adaty soragdyr welin futbol diýip atlandyrylýan jadyly oýun adaty zatlardan erteki, ertekiden bolsa şu güni ýasaýan ekeni. Ýogsa Täjigistan diýlende göz öňimize Abylkasym Lahuty, Mürze Tursunzade, Baky Rahymzade ýaly görnükli wekilleri özünde jemlän ullakan poeziýasy bolan millet, baý medeniýeti eýe bir halk göz öňüňe geläýjek ýaly, emma häzir öňümizden çykan islendik ildeşimizden:
-Täjigistan hakynda näme diýip bilersiňiz, olaryň şeýle-şeýle şahyrlary bar eken–diýip sorasaňyz,eger ol aňrujy futbola gyzygýan bolsa takmynan şeýleräk jogap alarsyňyz:


text:
Romen Gari
Romen Gari (hakyky ady – Roman Kasew) XX asyr fransuz edebiýatynyň iň meşhur ýazyjylarynyň biridir. Ol Russiýa imperiýasynyň Wilno şäherinde (häzirki Wilnýus, Litwa), söwdagär bilen aktrisanyň maşgalasynda dünýä inipdir. 1928-nji ýylda ol ejesi bilen Fransiýa, Nissa şäherine göçüpdir. Roman Eks-an-Prowans şäherinde we Parižde hukuk hünärini öwrenipdir. Ýaşlyk ýyllary ol uçarman bolmagy arzuw edipdir, bu ugurdan ýörite okapdyr. Ikinji Jahan urşy başlanyndan soň Roman Beýik Britaniýa göçmeli bolýar, bu ýerde Şarl De Gollyň goşunyna goşulyp, Ýewropadaky we Afrikadaky birnäçe söweşlere gatnaşýar. Uruşdan soň Fransiýa dolanyp, ilçihana işe girýär.
1945-nji ýylda ol Romen Gari ady bilen ilkinji nowellasyny çap etdirýär, derrew hem meşhurlyk gazanýar. Ýazyjy yzly-yzyna roman döredýär, olaryň hersini hem okyjylar örän gyzgyn garşylaýarlar. «Günüň reňki»(1952), «Asmanyň köki»(1956), «Säher wadasy»(1960), «Çingiz Haimiň tansy»(1967), «Hoş gal, Gari Kuper!»(1969), «Ak it»(1970), «Gamly masgarabazlar»(1979), «Batbörekler»(1980) romanlary ähli ýaşdaky okyjylary özüne bendi etdiler. Mundan ötri ýazyjy «Bütin ömür öňümizde»(1975), «Pseudo»(1976) we «Süleýman şanyň gorkusy»(1979) romanlaryny çap etdirip, Emil Ažar lakamy bilen hem uly şöhrat gazandy. Ol ýene birnäçe lakam ulanyp, birentek eserler çap etdiripdir. Ýokarda agzanlarymyz olardan iň meşhurlarydyr. Bu lakamlaryň üsti bilen ýazyjy fransuz edebiýatynyň taryhynda hiç kimiň başarmadyk zadyny edipdir – Gonkur baýragyna iki gezek mynasyp bolupdyr (bu baýrak ýazyjylara diňe bir gezek berilýär). Birinjisini 1956-njy ýylda – Romen Gari ady bilen «Asmanyň köki» romany üçin, ikinjisini hem 1975-nji ýylda – Emil Ažar ady bilen «Bütin ömür öňümizde» romany üçin mynasyp görlüpdir. Okyjylar ýazyja ynanyp, Emil Ažar Romen Gariniň ýegenidir öýdüpdirler.
Romen Gari döwrüň iň bir möhüm meselelerini aýny wagtynda duýup, gozgap we olaryň hakyky realistik çözgütlerini orta atyp, zaman bilen aýakdaş gidip bilýändigini subut eden ýazyjydyr. Onuň döredijiligini başga bir ýazyjynyň döredijiligi bilen garyşdyrjak gümanyň ýok. Ýazyjynyň ähli eserleri özüniň labyzlylygy, ýeňil okalyşy hem-de galdyrýan täsiri bilen okyjynyň ýüreginde aýrylmaz yz galdyrýar.
Ýazyjy 1980-nji ýylda, Parižde aradan çykypdyr.
- ↑ Benjamin Ivry, "A Chameleon on Show," Daily Forward, 21 January 2011.


text:
7 Eylül 2015 Pazartesi
Halkara Kitap Sergisinde Türkmen Neşirleri Bäş Sany Baýraga Eýe Boldular
Russiýanyň paýtagtynda Moskwanyň XXVIII halkara sergi-ýarmarkasynyň meýdançasynda GDA ýurtlarynyň “Kitap sungaty” atly 12-nji Halkara bäsleşiginiň netijelerini yglan etmek dabarasy boldy. Onda “Meniň ýurdum” diýen ugurda iň gowy eser diýlip Türkmenistanyň Prezidenti Gurbanguly Berdimuhamedowyň “Garaşsyz, baky Bitarap Türkmenistan” atly kitaby yglan edildi.
“Arkalaşyk” atly ugurda Milli Liderimiz Gurbanguly Berdimuhamedowyň döwlet Baştutany hökmünde durmuşa geçirilen işlerine bagyşlanan “Dünýäde ykrar edilen Lider” atly kitap birinji orna mynasyp boldy.
Abraýly halkara eminleri dabaraly ýagdaýda ýeňijilere we on bir ugur boýunça baýrakly orunlary eýelänlere hormat hatlaryny gowşurdylar. Sergide Türkmenistanyň kitap önümleri ilkinji gezek bäş ugur boýunça bäsleşige gatnaşdy hem-de olaryň her biri baýraga mynasyp boldy.
“Baş baýrak” ugry boýunça türkmen edebiýatynyň nusgawy şahyry Magtymguly Pyragynyň dünýäniň ýigrimi bir dilinde çap edilen goşgular ýygyndysy iň oňat eserleriň hatarynda görkezildi.
“Arkalaşykda çap edilen” atly ugurda “Bagtyýarlyk döwrüniň waspnamasy” atly kitap, şeýle hem Wiktor Sarianidiniň we Nadežda Dubowanyň “Gadymy Margiananyň genji-hazynasy” atly ylmy eseri baýrakly orunlara mynasyp boldy.
Abraýly halkara sergisinde birbada bäş sany ýokary baýragy gowşurmak bilen emin agzalary, adat boýunça birnäçe dilde çap edilýän türkmen kitap önümleriniň dünýä ýüzünde, giň okyjylar köpçüligine ýurduň taryhyny we baý medeni miraslaryny bilmäge hem-de düşünmäge, şeýle hem Türkmenistanyň batly depginlerde ösüşine mynasyp baha bermäge ýardam edýändigini biragyzdan bellediler.
Türkmen neşirýatçylarynyň bu üstünligini GDA ýurtlaryndan sergä gatnaşan kärdeşleri gyzgyn gutladylar. Olaryň köpüsi “Kitap-ösüşiň we hyzmatdaşlygyň ýoly” atly, sentýabryň ahyrynda Aşgabatda geçiriljek onunjy halkara sergi-ýarmarkasyna gatnaşmaga taýýarlanýarlar.
Kaydol: Kayıt Yorumları (Atom)


text:
Salam Öwrenmeli saýtynyň hormatly okyjylary! Men Öwrenmeli saýtynyň ýazyjysy Ilhan Dowranow. Şu gün men nobatdaky mowzugymda size internet ýok wagty, nämeler bilen meşgullanmak hakynda biraz gürrüň berjek. Häzirki gün Internediň bütin dünýäniň ýüzüne ýaýramagy sebäpli, 100 – den 99 adamlar internede girýän adamlardyr. Şol sebäpli käbir adamlar internet bilen has gyzyklanyp, internet olar üçin ýakyn bolup galýarlar. Ol adamlar hakyky durmuşdan uzaklaşyp, wirtual durmuşa ýakynlaşýarlar. Olar like, repost, surat, çat ýaly internediň has aktiw funksiýalaryna tabyn bolýarlar. Meselem, käbir adamlar like toplamak üçin pul töleýärler, ýa-da bolmasa ömrüne zyýan ýetirip biljek zatlar bilen surata düşýärler. Käbir adamlar internedi ulanybermeli diýip, ähli zatlara girip görýärler. Ýöne olaryň hem bize peýdalysy we zyýansyzy bar. Internedi diňe peýdaly zatlar üçin ulanmaly. Internet bilen bagly döreýän kesele ylmy dilde şeýle diýilýär : Internet Addiction Disorder. Her ýylyň 31-nji ýanwarynda Bütindünýä Internetsiz gün bellenilip geçilýär.
Şu tema esasynda şeýle sorag ýüze çykýar: Internet bolmasa näme etmeli? Men bolsa şu gün size şu soraga jogap bermekçi. Onda meni ünsli yzarlamaga başlaň!
- Kitap tekjäňiz bar bolsa, olary harplaryň tertibi boýunça tertipleşdiriň. Ýa-da bolmasa kitaplary žanrlar boýunça toparlara bölüň.
- Öýüňizi, ýaşaýan komnotaňyzy tertipleşdiriň. Arassa, sagdyn durmuş ýörelgesini alyp baryň.
- Öz pikirleriňizi bir depder döredip, depdere ýazyň. Bir aýlyk, bir ýyllyk meýilnamalar düzüň.
- Öý haýwanlaryňyz bar bolsa, olar bilen wagt geçiriň. Olary ýuwundyryň, iýmitlendiriň, olar bilen oýnaň.
- Uklap, dynjyňyzy alyň. Uky adam saglygy üçin wajyp.
- Dostlaryňyza jaň ediň.
- Ýakyn garyndaşlaryňyza myhmançylyga gidiň.
- Öýüňizde bejermeli zat bar bolsa, ony bejeriň.
- Eger siz gatly jaýlarda ýaşaýan bolsaňyz, balkonyňyzy tertipleşdiriň.
- Saz gurallarynda saz çalmaga çalşyň.
- Telefonsuz açyk howada gezelenje gidiň.
- Owadan ýerlere syýahata gidiň.
- Muzeýe gidiň, taryhymyzy öwreniň.
- Dostlaryňyz bilen kino gidiň.
- Öýüňizde, agşam stoluň daşynda dostlaryňyzy toplap, dürli oýunlar oýnaň.
- Özüňize erk berip – aglaň! Internedi ýitirmek bu käbir adamlara kyn 🙂
- Sport bilen meşgullanyň.
- Aşpez bolmasaňyzda, maşgalaňyz, dostlaryňyz üçin süýji naharlar taýýarlaň.
- Telewizor görüň.
- Fotoalbomlary görüň.
- Gözellik günini geçiriň (gyzlara degişli) 😉
- Akwaparka gidiň.
- Öý mebelleriniň orunlaryny üýtgediň. Bu bolsa siziň üçin başgaça görüner.
- Derýa ýa-da deňiz ýakasyna gidiň.
- Gözüňizi ýumup, uludan dem alyň.
- “El hünärli – il gezer” diýlişi ýaly, el işlerini dörediň.
- Öýüňizi remont etmäge başlaň.
- Söwda dükanlaryna gidiň.
- Täze duşuşyklara gidiň.
- Aýnanyň öňünde, bir käse kofe içip, daşarda dowam edýän durmuşa göz aýlap, pikirleniň. Düýbünden başgaça duýgulary başdan geçirersiňiz.
Bularyň ählisi siziň üçin peýdalydyr. Internet ýok bolsa gynanmaň, siz bu zatdan başga kän peýdaly işleri edip bilersiňiz.
Şu günki mowzugym size ýaradymy? Onda teswirlerde öz pikirleriňizi paýlaşyň.
Men bilen habarlaşmak üçin:
E-mail: dovranovovrenmeli@gmail.com
6,039 gezek okaldy


text:
Ýowşan Annagurban
Aratapawut
Adam aýtdy:
"Men ahyry aratapawudyna düşündim: döwlet kärhanasyndaky başlyk üçin tejribeli, işini gowy bilýän hem öndümli işleýän bir işgärden iki sany ýaş, işi indi öwrenmeli işgär has gowy, sebäbi olar başlygyň men-menligine ýassyk bolmaga-da, eger ol şol tejribeli işgäre köwşüni süpürmek islese, oňa töhmet atmaga-da taýýar bolýarlar. Emma hususy kärhanadaky başlyga iş bilmeýän we köp zady indi öwrenmeli iki işgärden tejribeli, öndümli işleýän bir işgär gymmatly. Ol ony sylaýar we görip kärdeşleriniň hüjüminden hem goraýar. Emma hususy kärhanada hem öz men-menligini ýuwdup bilmän, döwlet kärhanasyndaky ýaly hereket edýän başlyklar bolýar, beýle kärhanalarda iş öndürijiligi o diýen gowy bolmaýar."


text:
illi Liderimiziň ýolbaşçylygynda ýurdumyzyň halk hojalygynyň ähli ugurlary bilen bir hatarda dokma toplumyny hem döwrebap derejede ösdürmek üçin uly işler alnyp barylýar. Şeýle hem ýurdumyzyň senagat kuwwatyny barha ösdürmek hormatly Prezidentimiziň alyp barýan öňdengörüjilikli syýasatynyň ileri tutulýan ugurlarynyň biridir. Ahal welaýatynyň Kaka etrabynda täze senagat toplumynyň düýbüni tutmak dabarasy hem muňa aýdyň şaýatlyk edýär.
Döwlet Baştutanymyzyň Kararyna laýyklykda, egirme, dokma, boýag we tikin önümçiligini öz içine aljak senagat toplumy ýylda inçe süýümli pagtanyň 5 müň tonnasyny, ondan “kompakt-penýe” belgili nah ýüplügiň 3 müň 650 tonnasyny öndürmäge niýetlenen önümçiligi, 12 million inedördül metr matany hem-de 1 million 200 müň taýýar önümi öndürmäge niýetlenen önümçilik bölümlerini öz içine alýar. Nobatdaky iri ýokary tehnologiýaly dokma kärhanasyny gurmak “Cotam Enterprises Ltd.” türk kompaniýasyna ynanyldy, bu kompaniýa bilen pudagyň desgalaryny gurmakda netijeli hyzmatdaşlygyň köpýyllyk tejribesi toplanyldy. Toplumy 2021-nji ýylda ulanmaga bermek bellenildi.
Dabara welaýat we etrap häkimlikleriniň ýolbaşçylary, hormatly ýaşulular, dokma senagatynyň işgärleri, jemgyýetçilik guramalarynyň hem-de köpçülikleýin habar beriş serişdeleriniň wekilleri, ýerli ýaşaýjylar gatnaşdylar. Olary şanly waka bilen gutlamak üçin Mejlisiň deputatlary geldi.
Dabarada halkyň saýlan wekilleriniň adyndan milli parlamentde Ahal welaýatynyň 24-nji saýlaw okrugynyň ýaşaýjylarynyň bähbitlerine wekilçilik edýän Mejlisiň deputaty Serdar Berdimuhamedow çykyş edip, pudagyň bu desgasynyň ýurdumyzda giňden bellenilýän şanly sene – Halkara zenanlar gününiň öň ýanynda düýbüni tutmak dabarasynyň geçirilýändiginiň buýsançly ýagdaýdygyny belledi. Çünki ýurdumyzyň dokmaçylarynyň zähmet toparlarynyň üçden iki böleginden gowragyny zenanlar düzýär, olar dokma önümçiliginiň öňdebaryjy tehnologiýalaryny üstünlikli özleşdirýärler we arassa çig maldan ekologiýa taýdan arassa önümleri öndürýärler bu önümler häzirki wagtda türkmen eksportunyň uly bölegini düzüp, hili hem-de bezegi bilen daşary ýurtly alyjylary özüne çekýär.
Deputat ýygnananlary kärhananyň gurluşygyna girişilmegi hem-de pudagyň tutanýerli zähmetkeş aýal-gyzlaryny baýramçylyk bilen gutlap, Ahal welaýatynda amala aşyrylýan iri möçberli we düýpli özgertmeleriň sebitiň ykdysadyýetiniň ösdürilmegine, halkymyzyň durmuş üpjünçiliginiň ýokarlandyrylmagyna gönükdirilendigini belledi.
illi Liderimiziň ýolbaşçylygynda ýurdumyzyň halk hojalygynyň ähli ugurlary bilen bir hatarda dokma toplumyny hem döwrebap derejede ösdürmek üçin uly işler alnyp barylýar. Şeýle hem ýurdumyzyň senagat kuwwatyny barha ösdürmek hormatly Prezidentimiziň alyp barýan öňdengörüjilikli syýasatynyň ileri tutulýan ugurlarynyň biridir. Ahal welaýatynyň Kaka etrabynda täze senagat toplumynyň düýbüni tutmak dabarasy hem muňa aýdyň şaýatlyk edýär.


text:
Türkmenistanyň Döwlet habarlar agentligi (TDH ) bilen «Kazinform» MHA-nyň arasynda hyzmatdaşlyk hakynda Ähtnama gol çekildi
Türkmenistanyň Prezidentiniň Gazagystan Respublikasyna döwlet saparynyň çäklerinde iki taraplaýyn özara hereketi ösdürmegiň strategiýasyny kesgitleýän iki taraplaýyn resminamalaryň tapgyryna gol çekildi.
Türkmenistanyň Döwlet habarlar agentligi (TDH ) bilen „Kazinform“ halkara habarlar agentliginiň arasynda hyzmatdaşlyk hakynda Ähtnama şolaryň biridir.Resminama gol çekmek dabarasy ýurt boýunça iň kän habarçylary bolan we habarlary bäş dilde-gazak, rus, iňlis, arap, hytaý dillerinde ýaýradýan Gazagystanyň iň iri habarlar gullugynyň-„Kazinformyň“ edarasynda boldy. „Kazinformyň“ internet habarlaryndan günde 80 müň adam peýdalanýar.
Resminama gol çekmek dabarasyna Gazagystanyň köpçülikleýin habar beriş serişdeleriniň we ýurtda ýerleşýän daşary ýurt habarlar agenlikleriniň wekilleri gatnaşdylar. TDH-nyň ýolbaşçysy Bekdurdy Amansaryýewiň öz çykyşynda belleýşi ýaly, şu gün taryhy-medeni, ruhy kökleri umumy bolan doganlyk iki halkyň bähbitlerine döwletara özara hereketiň şertnama-hukuk binýadynyň üstüni ýetirdi. Türkmenistanyň we Gazagystanyň Prezidentleri halkara we sebit meselelerinde, şol sanda Hazar deňzinde hyzmatdaşlykda, Aral kynçylygyny çözmek, owgan halkyna kömek etmekde eýeleýän orunlarynyň meňzeşligini ýene bir gezek subut etdiler.
Türkmenistanyň we Gazagystanyň hyzmatdaşlygy artdyrmaga we ulag hem-de energetika ulgamynda sebit boýunça özara hereketiň gurallaryny işläp taýýarlamaga ägirt uly mümkinçiligi bar,-diýip, TDH-nyň ýolbaşçysy aýtdy.--Biziň dostlugymyzyň başy bolsa-da, ahyry bolmaz, biz- žurnalistler ýurtlarymyz barada giňişleýin düşünje berýän we olarda bolup geçýän özgertmeleriň sazlaşygyny beýan edýän täze habarlary we analitik materiallary alşyp, halklarymyzyň ýakynlaşmagyna ýardam etmelidiris.
Gol çekilen Ähtnamanyň esasy maksady Merkezi Aziýa ýurtlarynyň arasynda maglumatlar integrasiýasydyr,-diýip, „Kazinform“ HHA-nyň baş direktory Askar Umarow nygtady.- Türkmenistan we Gazagystan iri taslamalaryň birnäçesini amala aşyrýarlar, biz hem mediany ulanmak arkaly olaryň gidişini işjeň beýan etmelidiris.
TDH bilen „Kazinformyň“ arasynda Ähtnama gol çekilmegi –ýurdumyzyň maglumatlar ulgamynda halkara gatnaşyklaryny giňetltmekdäki ýene bir möhüm ädimidir. Resminama laýyklykda taraplar maglumat we analitik materiallary, şeýle hem fotosuratlary we wideokontenti yzygiderli alşarlar.
Bu wakanyň iri sport forumyna-ýapyk bilarda we söweş sungaty boýunça V Aziýa oýunlaryna taýýarlyk jähtinden ähmiýeti ulydyr. Ýurda, onuň gadymy taryhyna, durmuş-ykdysady özgertmelerine, köpgyraňly medeniýetine, özboluşly däplerine we ýokary netijeli sporty ösdürmäge we sagdyn durmuş ýörelgesini ornaşdyrmaga üns çekmekde köpçülikleýin habar beriş serişdelrine möhüm orun berilýär.
TDH-nyň hünärmenleri milli internet-saýtlary işläp taýýarlamakda, teniki we maglumatlat üpjünçiligini alyp baryp, milli köpçlikleýin habar beriş serişdeleriniň dünýä habarlar giňişligine goşulyşmagyna we ýurduň üstünliklerini halkara derejesinde wagyz etmäge ýardam edýärler.


text:
Organizm
Organizm (giç.lat. organismus giç.lat. organizo — guraýaryn, yzygiderli görnüşi habar berýärin, gad.-grek. ὄpYavov — abzal, serişde) — özüni jansyz materiýadan tapawutlandyrýan aýratynlyklar toplumyna eýe bolan janly beden.
Aýratyn jyns hökmünde organizm görnüşleriň we populýasiýanyň düzümine girýär hem-de ýaşaýyş derejesiniň populýasion-görnüşleýin gurluş birligi bolup durýar.
Organizmler — biologiýanyň öwrenýän iň esasy predmetleriniň biridir. Ele almaga has amatly bolmagy üçin, ähli organizmler dürli toparlara we kategoriýalara bölünýär, ol bolsa, olaryň klassifikasiýasynyň biologik ulgamyny emele getirýär. Olary bölmegiň is giň ýaýran görnüşi: ýadrolylar we ýadrosyzlar. Organizmi düzýän öýjükleriň sany taýdan olar ulgamdan daşary biröýjükliler we köpöýjükliler kategoriýalaryna bölünýärler. Biröýjüklileriň koloniýalary olaryň arasynda aýratyn orun eýeleýär.
Şeýle hem[üýtget | edit source]
Bellikler[üýtget | edit source]
Edebiýat[üýtget | edit source]
- Беклемишев В. Н. Методология систематики (раздел «Понятие индивидуальности и его относительность»). — М.: КМК SCIENTIFIC PRESS LTD., 1994.
- Панов Е. Н. Бегство от одиночества: индивидуальное и коллективное в природе и в человеческом обществе. — М.: Лазурь, 2001. — 640 с. — ISBN 978-5-382-01270-4.